অনুসন্ধানে জানা গেছে, গ্রেফতারকৃত জঙ্গি নেতা হাফেজ সালাউল ইসলামের সাথে আরো যেসব শীর্ষ জঙ্গি নেতা রোহিঙ্গা ক্যাম্পভিত্তিক জঙ্গি তৎপরতা চালিয়ে যাচ্ছে তাদের মধ্যে হাফেজ জাবের, হাফেজ মোহাম্মদ ইব্রাহিম, হাফেজ সালামত উল্লাহ, সেলিম শাহেদ, মোহাম্মদ ওয়াইস অন্যতম। এরা সবাই ইত্তেহাদুল জামিয়াতুল ইসলামের শীর্ষস্থানীয় নেতা। বিশেষ করে ইত্তেহাদুল জামিয়াতুল ইসলামের ছত্রছায়ায় রোহিঙ্গা রিফুউজি ভয়েস অব হিউম্যান রাইটস; সংক্ষেপে (জজঠঐজ) নামে একটি সংগঠন রোহিঙ্গা শরনার্থী শিবিরকে জঙ্গিদের নিরাপদ আশ্রয়স্থলে পরিনত করেছে।ইতিপূর্বে এ সংগঠনের একাধিক নেতা গ্রেফতার হলেও জামিনে বেরিয়ে এসে পুরনায় গোপনে রোহিঙ্গাদের নিয়ে তাদের জঙ্গি কর্মকান্ড চালিয়ে যাচ্ছে বলে বিভিন্ন সুত্রে পাওয়া তথ্যে জানা গেছে। এ সংগঠনের নেতা মৌলভী আবুল মনজুর, পিতা মোঃ জালাল, সাং কুতুপালং,অনরেজিষ্টার্ড রোহিঙ্গা ক্যাম্প ঘোনা, মৌলভী জানি আলম, পিতা মৃত মৌলভী আবুল হোসেন, সাং কুতুপালং রেজিষ্টার্ড ক্যাম্প ব্লক অ/৩,মৌলভী হামিদ হোসেন,পিতা আলী হোসেন সাং কুতুপালং রেজিষ্টার্ড ক্যাম্প ও মৌলভী শফির ও নাম সরকারের বিভিন্ন গোয়েন্দা সংস্থা সমুহের হাতে রয়েছে। এদের বিরুদ্ধে আন্তজার্তিক জঙ্গি সংগঠনগুলো থেকে অর্থ এনে রোহিঙ্গাদের মাঝে বিতরনের অভিযোগও রয়েছে। মধ্যপ্রাচ্য, তুরস্ক,সৌদি আরব,সিরিয়ায় তাদের নিয়মিত যোগাযোগ রয়েছে বলে একাধিক রোহিঙ্গা নাম প্রকাশ না করার শর্তে বলেন।এদিকে রোহিঙ্গা নেতা রাকিব উল্লাহ রাকিব জানান, শুধুমাত্র ইত্তেহাদুল জামিয়াতুল ইসলাম ও রোহিঙ্গা রিফুউজি ভয়েস অব হিউম্যান রাইটস নামের সংগঠন গুলো রোহিঙ্গাদের পুজি করে বাংলাদেশ বিরোধী একটি মিশন হাতে নিয়ে নেমেছে। তারা বাংলাদেশকে বিশ্ব দরবারে জঙ্গি রাষ্ট্র বানাতে কোটি কোটি ডলার ব্যায় করে যাচ্ছে। সীমান্ত জনপদ উখিয়া টেকনাফের রেডিষ্টার্ড,আন-রেজিষ্টার্ড রোহিঙ্গা শরনার্থী শিবিরগুলোকে জঙ্গিদের নিরাপদ আশ্রয়স্থলে পরিনত করেছে।